Šeras (upė)

Šeras (, oks. Char) – upė Prancūzijos viduryje, Luaros kairysis intakas. Ilgis 367 km, baseino plotas 13 920 km². Prasideda Centrinio masyvo šiaurėje, į šiaurės vakarus nuo Klermon Ferano. Plačiu ir giliu slėniu teka į šiaurę, žemupyje – į vakarus, per Paryžiaus baseino pietinę dalį. Įteka į Luarą žemiau Turo. Vandens lygis labai svyruoja. Žemupys laivuojamas.

Didžiausi intakai 
 Tardas (kairysis)
 Poljė (dešinysis)
 Amaronas (deš.)
 Marmanda (deš.)
 Jevras (deš.)
 Arnonas (kair.)
 Soldras (deš.)
 Fuzonas (kair.)

Departamentai ir komunos 
Prie Šero išsidėstę miestai:
 Krezas (23): Ozansas (Auzances)
 Aljė (03): Montlusonas (Montluçon), Vallon-en-Sully, Molnas (Meaulne)
 Šeras (18): Sent Amand Monronas (Saint-Amand-Montrond), Šatonevas prie Šero Châteauneuf-sur-Cher, Sent Floranas prie Šero (Saint-Florent-sur-Cher), Vierzonas (Vierzon)
 Endras (36): Šabri (Chabris)
 Luara ir Šeras (41): Selis prie Šero (Selles-sur-Cher), Sent Enjanas (Saint-Aignan), Monrišaras (Montrichard)
 Endras ir Luara (37): Blėrė (Bléré), Sent Avertinas (Saint-Avertin), Turas (Tours)

Turizmas 
Didžioji Šero slėnio dalis įeina į Luaros slėnio turistinį maršrutą. Prie upės stovi kelios viduramžiais pastatytos pilys, iš kurių žymiausia Šenonso pilis (Château de Chenonceaux).

1960 m. vykdant Turo urbanizacinį projektą apie 5 km ilgio upės vaga buvo pasukta per 500 metrų į šiaurę.

Prancūzijos upės